stanford-oval/wikipedia huggingface dataset:
เทือกเขาหิมาลัย

| หิมาลัย |
| --- | --- |
หิมาลยฺ
ภาพมุมกว้างของเขาเอเวอเรสต์และภูมิทัศน์โดยรอบ
จุดสูงสุด
ยอด: เขาเอเวอเรสต์ (ประเทศเนปาลกับเขตปกครองตนเองทิเบต)
ความสูง เหนือระดับน้ำทะเล: 8,848.86 เมตร (29,032 ฟุต)
พิกัด: 27°59′N 86°55′E﻿ / ﻿27.983°N 86.917°E﻿ / 27.983; 86.917 
ข้อมูลเชิงขนาด
ยาว: 2,400 กม. (1,491 ไมล์)
ข้อมูลทางภูมิศาสตร์
แผนที่ช่วงหลักของหิมาลัย 
ประเทศ: ประเทศภูฏาน, ประเทศจีน, ประเทศอินเดีย, ประเทศเนปาล, ประเทศปากีสถาน และ บางส่วนของประเทศอัฟกานิสถาน
ข้อมูลทางธรณีวิทยา
การก่อเทือกเขา: อัลไพน์
อายุหิน: Cretaceous-ถึง-Cenozoic
ประเภทหิน: เมทามอร์ฟิก, เซดิเมนทารี
หิมาลัย (हिमालय, จากภาษาสันสกฤต: หิมะ สันสกฤต: हिम, อักษรโรมัน: hima กับ อาลยฺ สันสกฤต: आलय, อักษรโรมัน: ālaya) เป็นเทือกเขาในเอเชียใต้และเอเชียตะวันออกซึ่งแยกอนุทวีปอินเดียออกจากที่ราบสูงทิเบต ในเทือกเขาประกอบด้วยยอดเขาที่สูงที่สุดในโลกหลายจุด ในจำนวนนี้มีทั้งยอดเขาที่สูงที่สุดในโลก ภูเขาเอเวอเรสต์ ที่พรมแดนเนปาลกับทิเบต และมีภูเขาที่สูงที่สุดในโลกกว่า 50 ภูเขา ความสูงเกิน 7,200 m (23,600 ft) จากระดับน้ำทะเล ในจำนวนนี้มีภูเขาสิบลูกจากภูเขาสูงเกิน 8,000 เมตรทั่วโลกจำนวนสิบสี่ลูก ในขณะที่ยอดเขาสูงสุดนอกเอเชีย (เขาอากองกากัวในเทือกเขาแอนดีส) สูงเพียง 6,961 m (22,838 ft)
เทิอกเขาหิมาลัยเกิดจากการมุดของแผ่นเปลือกโลกอินเดียลงใต้แผ่นยูเรเชีย เทือกเขากินพื้นที่จากตะวันตกถึงตะวันตกเฉียงเหนือ ไปทางตะวันออกถึงตะวันออกเฉียงเหนือ ความยาวกว่า 2,400 km (1,500 mi)
มีผู้อยู่อาศัยบนหิมาลัยรวม 52.7 ล้านคน ในพื้นที่ห้าประเทศ: ภูฏาน, จีน, อินเดีย, เนปาล และ ปากีสถาน เทือกเขาฮินดูกูชในอัฟกานิสถาน และ Hkakabo Razi ในพม่ากับบังกลาเทศ มักไม่ถูกนับรวมเป็นส่วนหนึ่งของเทือกเขาหิมาลัย แต่จะถูกนับรวมในระบบแม่น้ำฮินดูกูชหิมาลายัน[ต้องการอ้างอิงเต็มรูปแบบ]
สถานีกรุงเทพ (หัวลำโพง)

สำหรับสถานีรถไฟฟ้าสายสีน้ำเงิน ดูที่ สถานีหัวลำโพง
สถานีรถไฟกรุงเทพ (หัวลำโพง) หรือ สถานีรถไฟกรุงเทพ เป็นอดีตสถานีกลางของประเทศไทย และเป็นสถานีที่เก่าแก่ที่สุด เริ่มก่อสร้างขึ้นเมื่อ พ.ศ. 2453 ในปลายรัชสมัยพระบาทสมเด็จพระจุลจอมเกล้าเจ้าอยู่หัว สร้างเสร็จและเปิดใช้งานเมื่อวันที่ 25 มิถุนายน พ.ศ. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว ปัจจุบันสามารถเชื่อมต่อกับรถไฟฟ้ามหานคร สายเฉลิมรัชมงคล ได้บริเวณถนนพระรามที่ 4 โดยมีรูปแบบของทางเชื่อมต่อทางสถาปัตยกรรมที่กลมกลืนกับรถไฟฟ้ามหานคร
สถานีกรุงเทพก่อสร้างในลักษณะโดมแบบอย่างอิตาลีผสมกับศิลปะสมัยฟื้นฟูศิลปวิทยา คล้ายกับสถานีรถไฟฟรังค์ฟวร์ทในประเทศเยอรมนี ประดับด้วยหินอ่อนและเพดานมีการสลักลายนูนต่าง ๆ เป็นหลัก โดยมีนาฬิกาขนาดใหญ่รัศมี 80 เซนติเมตร ตั้งอยู่กลางสถานีรถไฟเป็นสัญลักษณ์แห่งหนึ่ง
ก่อนปี พ.ศ. 2566 สถานีกรุงเทพเคยมีรถไฟกว่า 100 ขบวนต่อวัน โดยมีผู้โดยสารที่มาใช้บริการที่สถานีกรุงเทพหลายหมื่นคน (ข้อมูลใน พ.ศ. 2561) และโดยเฉพาะช่วงวันสำคัญและวันหยุดเนื่องในเทศกาลต่าง ๆ ของไทย เช่น วันขึ้นปีใหม่ วันสงกรานต์ จะมีผู้โดยสารเป็นจำนวนมาก
ปัจจุบันมีเพียงรถไฟขบวนรถธรรมดา รถชานเมือง และรถนำเที่ยวจำนวน 62 ขบวนเท่านั้น ที่ยังคงเริ่มต้นให้บริการที่สถานีกรุงเทพ ส่วนขบวนรถเร็ว รถด่วน และรถด่วนพิเศษ รวมจำนวน 52 ขบวน ได้ย้ายไปเริ่มต้นให้บริการที่สถานีกลางกรุงเทพอภิวัฒน์ (สถานีกลางบางซื่อ) ตั้งแต่ช่วงบ่ายของวันที่ 19 มกราคม พ.ศ. 2566
ประวัติ

สถานีนี้เริ่มสร้างเมื่อ พ.ศ. 2453 ในรัชสมัยพระบาทสมเด็จพระจุลจอมเกล้าเจ้าอยู่หัว สร้างเสร็จและเริ่มใช้งานเมื่อวันที่ 25 มิถุนายน พ.ศ. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว สถานีรถไฟกรุงเทพ เดิมเป็นสถานีที่ให้บริการทั้งด้านการขนส่งสินค้าและขนส่งมวลชน ต่อมาการขยายตัวในด้านการโดยสารและขนส่งสินค้ามีมากขึ้น แต่ด้วยพื้นที่อันจำกัดเพียง 120 ไร่ จึงทำให้ต้องย้ายกิจการขนส่งสินค้าไปอยู่ที่ย่านสินค้าพหลโยธิน ตั้งแต่ พ.ศ. 2503 และทำการปรับปรุงสถานีรถไฟกรุงเทพให้เป็นสถานีรถไฟสำหรับบริการด้านขนส่งมวลชนเพียงอย่างเดียว เพื่อสามารถรองรับผู้โดยสารจากทั่วทุกสารทิศของประเทศ
ประวัติ > การเปิดใช้งานสถานีกลางกรุงเทพอภิวัฒน์

บทความหลัก: สถานีกลางกรุงเทพอภิวัฒน์
เมื่อสถานีกลางกรุงเทพอภิวัฒน์เปิดใช้งานใน พ.ศ. 2564 และกลายเป็นสถานีรถไฟที่ใหญ่ที่สุดในเอเชียตะวันออกเฉียงใต้ ส่งผลให้สถานีกรุงเทพต้องลดสถานะเป็นสถานีรองแทน ซึ่งในอนาคตสถานีกรุงเทพจะเป็นสถานีปลายทางของรถไฟฟ้าสายสีแดงเข้มช่วง บางซื่อ-หัวลำโพง และจะพัฒนาพื้นที่เป็นพิพิธภัณฑ์รถไฟไทยและศูนย์การเรียนรู้ อย่างไรก็ตาม มีกลุ่มคนบางส่วนที่คัดค้าน เช่น สหภาพแรงงานรัฐวิสาหกิจรถไฟแห่งประเทศไทย เนื่องจากการยกเลิกสถานีกรุงเทพนั้นจะทำให้คนที่ต้องเดินทางเข้ามาทำงานในเมืองโดยใช้รถไฟทุกวันได้รับความเดือดร้อน สโมสรนักศึกษามหาวิทยาลัยศิลปากร และคณะกรรมการนักศึกษาคณะโบราณคดี ได้ร่วมแถลงการณ์คัดค้านนโยบายการปิดสถานีกรุงเทพ ขอให้มีการจัดมรดกทางวัฒนธรรมของสถานีกรุงเทพให้ชัดเจน เป็นต้น
โดยในช่วงแรกที่สถานีกลางกรุงเทพอภิวัฒน์เปิดใช้ จะมีเพียงรถไฟทางไกลบางขบวนเท่านั้นที่สามารถขึ้นไปใช้ได้ เช่น ขบวนรถนั่งและนอนปรับอากาศรุ่น JR-West Blue train (บนท.ป.JR) ที่ปรับปรุงใหม่ซึ่งจะพ่วงกับรถไฟฟ้ากำลังปรับอากาศ (บฟก.ป.Power Car), ขบวนรถนั่งและนอนปรับอากาศรุ่น CNR ชุด 115 คันซึ่งมีห้องน้ำเป็นระบบปิดและมีรถไฟฟ้ากำลังปรับอากาศ (บฟก.ป.Power Car) อยู่ในริ้วขบวน ส่วนรถไฟทางไกลขบวนอื่น ๆ จะยังคงใช้สถานีกรุงเทพต่อไปจนกว่าจะปรับปรุงห้องน้ำในตู้โดยสารเป็นระบบปิดจนเสร็จสิ้นแล้ว จึงจะทยอยไปรวมที่สถานีกลางกรุงเทพอภิวัฒน์ต่อไป
ใน พ.ศ. 2565 การรถไฟแห่งประเทศไทยมีแผนที่จะย้ายจุดเริ่มต้นของรถไฟทางไกล 28 ขบวนไปที่สถานีกลางกรุงเทพอภิวัฒน์อีกครั้งในวันที่ 1 กันยายน แต่สุดท้ายแผนก็ได้เลื่อนออกไป จนกระทั่งในวันที่ 27 ธันวาคม การรถไฟแห่งประเทศไทยได้ประกาศย้ายจุดเริ่มต้นของรถไฟทางไกลกลุ่มขบวนรถเร็ว รถด่วน และรถด่วนพิเศษ ของสายเหนือ สายตะวันออกเฉียงเหนือ และสายใต้ รวมจำนวน 52 ขบวนไปยังสถานีกลางกรุงเทพอภิวัฒน์ โดยเริ่มตั้งแต่ช่วงบ่ายของวันที่ 19 มกราคม พ.ศ. 2566 ส่วนขบวนรถธรรมดา รถชานเมือง และรถนำเที่ยวจำนวน 62 ขบวน ยังคงให้บริการที่สถานีรถไฟกรุงเทพตามเดิม ทั้งนี้ได้มีการเปลี่ยนชื่ออย่างเป็นทางการของ สถานีรถไฟกรุงเทพ เป็น สถานีรถไฟกรุงเทพ (หัวลำโพง) เพื่อป้องกันการสับสน
ลักษณะของสถานี

ตัวสถานีแบ่งเป็นสองส่วนหลัก ได้แก่ อาคารมุขหน้า มีลักษณะเหมือนระเบียงยาว และอาคารโถงสถานีเป็นอาคารหลังคาโค้งขนาดใหญ่ ซึ่งเป็นสถาปัตยกรรมแบบคลาสสิก คือ เป็นงานเลียนแบบสถาปัตยกรรมโบราณของกรีก - โรมัน จุดเด่นของสถานีกรุงเทพอีกอย่างหนึ่งคือ กระจกสีที่ช่องระบายอากาศ ทั้งด้านหน้าและด้านหลังซึ่งประดับไว้อย่างผสมผสานกลมกลืนกับตัวอาคาร เช่นเดียวกับนาฬิกาบอกเวลาซึ่งติดตั้งไว้กลางส่วนโค้งของอาคารด้านในและด้านนอก โดยเป็นนาฬิกาที่สั่งทำขึ้นพิเศษเป็นการเฉพาะ ไม่ระบุชื่อบริษัทผู้ผลิตเหมือนนาฬิกาทั่ว ๆ ไป
เมื่อก่อสร้างเสร็จใหม่ ๆ ใน พ.ศ. 2459 ในช่วงแรก ๆ บริเวณอาคารมุขหน้าของสถานีจะเขียนว่า "สถานีรถไฟหลวง สายเหนือ" ต่อมาจึงเปลี่ยนมาเป็นคำว่า "สถานีกรุงเทพ" ในภายหลัง
บริเวณที่พักผู้โดยสารเป็นห้องโถงชั้นครึ่ง ชั้นล่างซึ่งมีที่นั่งจำนวนมาก มีร้านค้าหลากหลาย ได้แก่ ร้านอาหาร ขนม เครื่องดื่ม ผลไม้ ขนมปัง ไอศกรีม หนังสือ ร้านขายยา ฯลฯ ก่อนถึงห้องจำหน่ายตั๋วล่วงหน้ายังมีห้องละหมาดอีกด้วย เหนือห้องประชาสัมพันธ์มีจอภาพขนาด 300 นิ้ว ควบคุมด้วยระบบดอลบีดิจิทัล ฉายเรื่องราวเกี่ยวกับการรถไฟ ส่วนชั้นลอยมีที่นั่งไม่มากนัก มีบริษัททัวร์ บริษัทรับจองโรงแรมและตั๋วเครื่องบิน บริการแลกเปลี่ยนเงินตรา และร้านกาแฟ
ที่ผนังด้านซ้ายและขวาของสถานีกรุงเทพมีภาพเขียนสีน้ำ เป็นภาพสถานที่ท่องเที่ยวที่สำคัญๆ ของประเทศ อาทิ พระบรมมหาราชวัง ตลาดน้ำ เขาวัง ภูกระดึง หาดสมิหลา ฯลฯ นอกจากนี้ที่ด้านหน้าสถานีมีสวนหย่อมและน้ำพุสำหรับประชาชน โดยข้าราชการรถไฟได้รวบรวมทุนทรัพย์จัดสร้างอนุสาวรีย์น้อมเกล้าฯ อุทิศส่วนกุศลถวายแด่พระพุทธเจ้าหลวง อนุสาวรีย์ที่ว่านี้เป็นรูป “ช้างสามเศียร” มีพระบรมรูปของพระบาทสมเด็จพระจุลจอมเกล้าเจ้าอยู่หัว แกะสลักเป็นภาพนูนสูงประดิษฐานอยู่ด้านบน
ในวันที่ 1 สิงหาคม พ.ศ. 2565 มีการจัดงาน Clash de Cartier ซึ่งเป็นงานปาร์ตี้พร้อมการจัดแสดงเครื่องเพชรของคาร์เทียร์ ที่สถานีกรุงเทพ
การให้บริการ

กิจการรถไฟ ข้อมูลเมื่อ 19 มกราคม 2566 (2566 -01-19) มีเส้นทางที่ออกจากสถานีกรุงเทพ จำนวน 4 สาย ได้แก่
ทางรถไฟสายเหนือ จำนวน 16 ขบวน
ทางรถไฟสายตะวันออกเฉียงเหนือ จำนวน 6 ขบวน
ทางรถไฟสายตะวันออก จำนวน 22 ขบวน
ทางรถไฟสายใต้ จำนวน 4 ขบวน
การให้บริการ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | สถานีกรุงเทพ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ช303 | กรุงเทพ (หัวลําโพง) | 04.15 | ต้นทาง | ลพบุรี | 07.05 | ยกเว้นวันหยุดราชการ |
|  | ช339 | กรุงเทพ (หัวลําโพง) | 05.05 | ต้นทาง | ชุมทางแก่งคอย | 08.05 | ยกเว้นวันหยุดราชการ |
|  | ธ275 | กรุงเทพ (หัวลําโพง) | 05.55 | ต้นทาง | ด่านพรมแดนบ้านคลองลึก | 11.17 |  |
|  | น909 | กรุงเทพ (หัวลําโพง) | 06.30 | ต้นทาง | น้ำตกไทรไยคน้อย | 11.30 | เฉพาะวันหยุดราชการ |
|  | น911 | กรุงเทพ (หัวลําโพง) | 06.30 | ต้นทาง | สวนสนประดิพัทธ์ | 11:05 | เฉพาะวันหยุดราชการ |
|  | ร997 | กรุงเทพ (หัวลําโพง) | 06.45 | ต้นทาง | จุกเสม็ด | 10.10 | เฉพาะวันเสาร์-อาทิตย์ |
|  | ธ283 | กรุงเทพ (หัวลําโพง) | 06.55 | ต้นทาง | จุกเสม็ด | 11.20 |  |
|  | ธ281 | กรุงเทพ (หัวลําโพง) | 08.00 | ต้นทาง | กบินทร์บุรี | 11.35 |  |
|  | ธ261 | กรุงเทพ (หัวลําโพง) | 09.20 | ต้นทาง | สวนสนประดิพัทธ์ | 14.00 |  |
|  | ธ201 | กรุงเทพ (หัวลําโพง) | 09.30 | ต้นทาง | พิษณุโลก | 17.55 |  |
|  | ธ367 | กรุงเทพ (หัวลําโพง) | 10.10 | ต้นทาง | ชุมทางฉะเชิงเทรา | 11.45 |  |
|  | ธ209 | กรุงเทพ (หัวลําโพง) | 11.15 | ต้นทาง | บ้านตาคลี | 15.40 |  |
|  | ธ233 | กรุงเทพ (หัวลําโพง) | 11.30 | ต้นทาง | สุรินทร์ | 20.00 |  |
|  | ช389 | กรุงเทพ (หัวลําโพง) | 12.10 | ต้นทาง | ชุมทางฉะเชิงเทรา | 13.30 |  |
|  | ธ211 | กรุงเทพ (หัวลําโพง) | 12.55 | ต้นทาง | ตะพานหิน | 19.15 |  |
|  | ธ279 | กรุงเทพ (หัวลําโพง) | 13.05 | ต้นทาง | ด่านพรมแดนบ้านคลองลึก | 17.27 |  |
|  | ธ207 | กรุงเทพ (หัวลําโพง) | 14.10 | ต้นทาง | นครสวรรค์ | 19.35 |  |
|  | ธ277 | กรุงเทพ (หัวลําโพง) | 15.25 | ต้นทาง | กบินทร์บุรี | 18.20 |  |
|  | ช301 | กรุงเทพ (หัวลําโพง) | 16.30 | ต้นทาง | ลพบุรี | 19.40 |  |
|  | ช391 | กรุงเทพ (หัวลําโพง) | 16.35 | ต้นทาง | ชุมทางฉะเชิงเทรา | 17.55 |  |
|  | ช355 | กรุงเทพ (หัวลําโพง) | 16.40 | ต้นทาง | สุพรรณบุรี | 20.04 |  |
|  | ช341 | กรุงเทพ (หัวลําโพง) | 17.00 | ต้นทาง | ชุมทางแก่งคอย | 20.00 |  |
|  | ช317 | กรุงเทพ (หัวลําโพง) | 17.30 | ต้นทาง | ลพบุรี | 20.20 | ยกเว้นวันหยุดราชการ |
|  | ช371 | กรุงเทพ (หัวลําโพง) | 17.40 | ต้นทาง | ปราจีนบุรี | 20.55 | บชส.76-มีเดินทุกวัน |
|  | ช313 | กรุงเทพ (หัวลําโพง) | 18.20 | ต้นทาง | ชุมทางบ้านภาชี | 20.30 | ยกเว้นวันหยุดราชการ |
|  | ช383 | กรุงเทพ (หัวลําโพง) | 18.50 | ต้นทาง | ชุมทางฉะเชิงเทรา | 20.35 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
การให้บริการ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | สถานีกรุงเทพ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ช314 | ชุมทางบ้านภาชี | 04.45 | ปลายทาง | กรุงเทพ (หัวลําโพง) | 06.50 | ยกเว้นวันหยุดราชการ |
|  | ช384 | ชุมทางฉะเชิงเทรา | 05.20 | ปลายทาง | กรุงเทพ (หัวลําโพง) | 07.10 |  |
|  | ช302 | ลพบุรี | 04.30 | ปลายทาง | กรุงเทพ (หัวลําโพง) | 07.35 |  |
|  | ช356 | สุพรรณบุรี | 04.00 | ปลายทาง | กรุงเทพ (หัวลําโพง) | 08.05 |  |
|  | ช372 | ปราจีนบุรี | 05.00 | ปลายทาง | กรุงเทพ (หัวลําโพง) | 08.15 | บชส.76-มีเดินทุกวัน |
|  | ช342 | ชุมทางแก่งคอย | 05.30 | ปลายทาง | กรุงเทพ (หัวลําโพง) | 08.30 |  |
|  | ช388 | ชุมทางฉะเชิงเทรา | 07.05 | ปลายทาง | กรุงเทพ (หัวลําโพง) | 08.35 |  |
|  | ช318 | ลพบุรี | 06.00 | ปลายทาง | กรุงเทพ (หัวลําโพง) | 08.50 | ยกเว้นวันหยุดราชการ |
|  | ธ208 | นครสวรรค์ | 05.00 | ปลายทาง | กรุงเทพ (หัวลําโพง) | 10.15 |  |
|  | ธ278 | กบินทร์บุรี | 06.30 | ปลายทาง | กรุงเทพ (หัวลําโพง) | 10.15 |  |
|  | ช304 | ลพบุรี | 08.00 | ปลายทาง | กรุงเทพ (หัวลําโพง) | 10.30 |  |
|  | ช340 | ชุมทางแก่งคอย | 08.45 | ปลายทาง | กรุงเทพ (หัวลําโพง) | 11.10 | ยกเว้นวันหยุดราชการ |
|  | ธ280 | ด่านพรมแดนบ้านคลองลึก | 06.58 | ปลายทาง | กรุงเทพ (หัวลําโพง) | 12.05 |  |
|  | ธ212 | ตะพานหิน | 05.30 | ปลายทาง | กรุงเทพ (หัวลําโพง) | 12.10 |  |
|  | ธ202 | พิษณุโลก | 06.05 | ปลายทาง | กรุงเทพ (หัวลําโพง) | 14.05 |  |
|  | ช368 | ชุมทางฉะเชิงเทรา | 12.35 | ปลายทาง | กรุงเทพ (หัวลําโพง) | 14.10 | บชส.76-มีเดินทุกวัน |
|  | ธ234 | สุรินทร์ | 05.20 | ปลายทาง | กรุงเทพ (หัวลําโพง) | 14.25 |  |
|  | ช390 | ชุมทางฉะเชิงเทรา | 14.05 | ปลายทาง | กรุงเทพ (หัวลําโพง) | 15.25 |  |
|  | ธ282 | กบินทร์บุรี | 13.25 | ปลายทาง | กรุงเทพ (หัวลําโพง) | 17.15 |  |
|  | ธ284 | จุกเสม็ด | 13.35 | ปลายทาง | กรุงเทพ (หัวลําโพง) | 18.15 |  |
|  | ร998 | จุกเสม็ด | 15.30 | ปลายทาง | กรุงเทพ (หัวลําโพง) | 18.55 | เฉพาะวันเสาร์-อาทิตย์ |
|  | ธ262 | สวนสนประดิพัทธ์ | 14.35 | ปลายทาง | กรุงเทพ (หัวลําโพง) | 19.20 |  |
|  | น910 | น้ำตกไทรไยคน้อย | 14.25 | ปลายทาง | กรุงเทพ (หัวลําโพง) | 19.25 | เฉพาะวันหยุดราชการ |
|  | น912 | สวนสนประดิพัทธ์ | 16.30 | ปลายทาง | กรุงเทพ (หัวลําโพง) | 20:15 | เฉพาะวันหยุดราชการ |
|  | ธ276 | ด่านพรมแดนบ้านคลองลึก | 14:50 | ปลายทาง | กรุงเทพ (หัวลําโพง) | 20:25 |  |
|  | ธ210 | บ้านตาคลี | 16.00 | ปลายทาง | กรุงเทพ (หัวลําโพง) | 20.35 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
การให้บริการ > การเชื่อมต่อ

ภายในสถานีรถไฟกรุงเทพจะมีทางเดินเชื่อมไปยังสถานีหัวลำโพง ในเส้นทางของรถไฟฟ้ามหานคร สายเฉลิมรัชมงคล อยู่ภายในชั้นใต้ดินของสถานีรถไฟ
อุบัติเหตุ

พ.ศ. 2529 – เหตุหัวรถจักรจีอี 6 คันไร้คนขับ ชนสถานีรถไฟกรุงเทพ
พ.ศ. 2559
เหตุการณ์ไฟไหม้สถานีรถไฟกรุงเทพ
เหตุการณ์ระเบิดบริเวณสถานีรถไฟกรุงเทพ เนื่องจากนำก้นบุหรี่ไปทิ้งในขวดเครื่องดื่มชูกำลัง
และรวมถึงเหตุการณ์รถไฟตกรางในย่าน หลายครั้ง
สมุดภาพ

สถานีรถไฟกรุงเทพใน พ.ศ. 2566
ชานชาลาที่ 8 สำหรับขบวนรถเร็วที่ 109 กรุงเทพ - เชียงใหม่
รูปปั้นช้างเอราวัณ ด้านหน้าสถานีรถไฟกรุงเทพ
ระหว่างชานชาลาที่ 4-5
รถจักรดีเซลไฟฟ้า เอเอชเค รถดีเซลรางสปรินเทอร์ และแดวู ในย่านสถานีรถไฟกรุงเทพ
ขบวนรถด่วนที่ 83 กรุงเทพ - ตรัง จอดเทียบชานชาลาที่ 10 ใน พ.ศ. 2549
รถดีเซลราง ทีเอชเอ็น และเอ็นเคเอฟ ในย่านสถานีรถไฟกรุงเทพ
รถจักรไอน้ำโมกุล C56 หมายเลข 714 (C56 16) (C5616) ที่ย่านสถานีรถไฟกรุงเทพ เมื่อเดือนสิงหาคม พ.ศ. 2549
รถจักรไอน้ำโมกุล C56 หมายเลข 714 (C56 16) (C5616) ที่ย่านสถานีรถไฟกรุงเทพ เมื่อเดือนมกราคม พ.ศ. 2555
รถจักรไอน้ำโมกุล C56 หมายเลข 714 (C56 16) (C5616) ที่ย่านสถานีรถไฟกรุงเทพ เมื่อเดือนกรกฎาคม พ.ศ. 2558
ชานชาลาสถานีรถไฟกรุงเทพ มองจากย่านสถานี
รถจักรไอน้ำโมกุล C56 หมายเลข 713 (C56 15) (C5615) จอดแสดงในงาน Unfolding Bangkok ซึ่งงานจะจัดวันที่ 18 - 26 มีนาคม พ.ศ. 2566 ขณะจอดเทียบอยู่ในชานชลาที่ 5 สถานีรถไฟกรุงเทพ
รถจักรไอน้ำโมกุล C56 หมายเลข 713 (C56 15) (C5615) จอดแสดงในงาน Unfolding Bangkok ซึ่งงานจะจัดวันที่ 18 - 26 มีนาคม พ.ศ. 2566 ขณะจอดเทียบอยู่ในชานชลาที่ 5 สถานีรถไฟกรุงเทพ
รถจักรไอน้ำโมกุล C56 หมายเลข 713 (C56 15) (C5615) จอดแสดงในงาน Unfolding Bangkok ซึ่งงานจะจัดวันที่ 18 - 26 มีนาคม พ.ศ. 2566 ขณะจอดเทียบอยู่ในชานชลาที่ 5 สถานีรถไฟกรุงเทพ
รถจักรไอน้ำโมกุล C56 หมายเลข 715 (C56 17) (C5617) จอดแสดงในงาน Unfolding Bangkok ซึ่งงานจะจัดวันที่ 18 - 26 มีนาคม พ.ศ. 2566 ขณะจอดเทียบอยู่ในชานชลาที่ 4 สถานีรถไฟกรุงเทพ
รถจักรไอน้ำโมกุล C56 หมายเลข 715 (C56 17) (C5617) จอดแสดงในงาน Unfolding Bangkok ซึ่งงานจะจัดวันที่ 18 - 26 มีนาคม พ.ศ. 2566 ขณะจอดเทียบอยู่ในชานชลาที่ 4 สถานีรถไฟกรุงเทพ
รถจักรไอน้ำญี่ปุ่นมิกาโด หมายเลข 356 กำลังออกจากสถานีกรุงเทพ เมื่อปี พ.ศ. 2480
ภายในสถานีรถไฟกรุงเทพ บริเวณจุดจำหน่ายตั๋ว ใน พ.ศ. 2562
ภายในสถานีรถไฟกรุงเทพ บริเวณที่นั่งพักคอยและร้านค้าเช่า ใน พ.ศ. 2562
ภายในสถานีรถไฟกรุงเทพ บริเวณชานชาลา ใน พ.ศ. 2562
รถจักรไอน้ำญี่ปุ่นแปซิฟิค หมายเลข 850 จอดแสดงในงาน Hua Lamphong in Your Eye ขณะจอดเทียบอยู่ในชานชลาที่ 5 สถานีรถไฟกรุงเทพ
รถจักรไอน้ำญี่ปุ่นแปซิฟิค หมายเลข 850 จอดแสดงในงาน Hua Lamphong in Your Eye ขณะจอดเทียบอยู่ในชานชลาที่ 5 สถานีรถไฟกรุงเทพ
รถจักรไอน้ำญี่ปุ่นแปซิฟิค หมายเลข 824 จอดแสดงในงาน Hua Lamphong in Your Eye ขณะจอดเทียบอยู่ในชานชลาที่ 4 สถานีรถไฟกรุงเทพ
รถจักรไอน้ำญี่ปุ่นแปซิฟิค หมายเลข 824 จอดคู่กับ รถจักรไอน้ำญี่ปุ่นแปซิฟิค หมายเลข 850 จอดแสดงในงาน Hua Lamphong in Your Eye ขณะจอดเทียบอยู่ในชานชลาที่ 4 และ 5 สถานีรถไฟกรุงเทพ
รถจักรไอน้ำญี่ปุ่นแปซิฟิค หมายเลข 824 จอดคู่กับ รถจักรไอน้ำญี่ปุ่นแปซิฟิค หมายเลข 850 จอดแสดงในงาน Hua Lamphong in Your Eye ขณะจอดเทียบอยู่ในชานชลาที่ 4 และ 5 สถานีรถไฟกรุงเทพ
ภายในสถานีรถไฟกรุงเทพ บริเวณชานชาลา ใน พ.ศ. 2566
สถานที่สำคัญใกล้เคียง > การคมนาคม

สถานีหัวลำโพง
สถานีวัดมังกร
ท่าหัวลำโพง
ท่านพวงศ์
ท่ายศเส
ท่ากรมเจ้าท่า
ท่าสวัสดี
| --- | --- |
 สะพานนพวงษ์  สะพานเจริญสวัสดิ์ 36  สะพานโสณบัณฑิตย์:  สะพานนี้จงสวัสดิ์  สะพานพิทยเสถียร
สถานที่สำคัญใกล้เคียง > หน่วยงานราชการ

| --- | --- |
 สำนักงานเขตสัมพันธวงศ์  ศาลแรงงานกลาง  กรมเจ้าท่า:  สำนักประนอมข้อพิพาทแรงงาน  สถานีตำรวจนครบาลพลับพลาไชย 1  สถานีตำรวจนครบาลพลับพลาไชย 2
สถานที่สำคัญใกล้เคียง > รัฐวิสาหกิจ

การรถไฟแห่งประเทศไทย
ศูนย์ไปรษณีย์กรุงเทพ
สถานที่สำคัญใกล้เคียง > สถานศึกษา

| 0 | 1 | 2 | 3 |
| --- | --- | --- | --- |
|  โรงเรียนอนุบาลจิดาภา  โรงเรียนกุหลาบวิทยา  โรงเรียนไทยคริสเตียนสะพานเหลือง  โรงเรียนสีตบุตรบำรุง  โรงเรียนประเสริฐธรรมวิทยา |  โรงเรียนวัดสระบัว  โรงเรียนวัดดวงแข  โรงเรียนวัดสัมพันธวงศ์  โรงเรียนวัดปทุมคงคา  โรงเรียนมหาวีรานุวัตร |  โรงเรียนวัดคณิกาผล  โรงเรียนวัดพลับพลาชัย  โรงเรียนเทพศิรินทร์  โรงเรียนไตรมิตรวิทยาลัย  โรงเรียนสายปัญญา ในพระบรมราชินูปถัมภ์ |  โรงเรียนสตรีวัดมหาพฤฒาราม ในพระบรมราชินูปถัมภ์  โรงเรียนมังกรกมลาวาสวิทยาลัย  โรงเรียนปริยัติธรรม ทวีสุขวิทยาคาร  จุฬาลงกรณ์มหาวิทยาลัย |
สถานที่สำคัญใกล้เคียง > สถานพยาบาล

โรงพยาบาลเทียนฟ้ามูลนิธิ
โรงพยาบาลสมิติเวช ไชน่าทาวน์
โรงพยาบาลกว๋องสิวมูลนิธิ
สถานที่สำคัญใกล้เคียง > สถานพยาบาลสัตว์

โรงพยาบาลสัตว์ศิริเวช
สถานที่สำคัญใกล้เคียง > ศาสนสถานและสุสาน

| 0 | 1 | 2 | 3 |
| --- | --- | --- | --- |
|  วัดมหาพฤฒารามวรวิหาร  วัดไตรมิตรวิทยารามวรวิหาร  วัดสัมพันธวงศารามวรวิหาร  วัดปทุมคงคาราชวรวิหาร |  วัดคณิกาผล  วัดเทพศิรินทราวาสราชวรวิหาร  วัดพลับพลาชัย  วัดสระบัว |  วัดดวงแข  วัดแก้วแจ่มฟ้า  วัดมังกรกมลาวาส  วัดมงคลสมาคม |  วัดชัยภูมิการาม  วัดอุภัยราชบำรุง |
มัสยิดหลวงโกชาอิศหาก
โบสถ์กาลหว่าร์
คริสตจักรสะพานเหลือง
ศาลเจ้าโจวซือกง
ศาลเจ้าเล่งบ๊วยเอี๊ยะ
สถานที่สำคัญใกล้เคียง > อนุสรณ์สถาน

วงเวียน 22 กรกฎาคม
วงเวียนโอเดียน
สถานที่สำคัญใกล้เคียง > พิพิธภัณฑ์

พิพิธภัณฑ์รถไฟไทย
พิพิธตลาดน้อย
สถานที่สำคัญใกล้เคียง > สวนสาธารณะ

อุทยาน 100 ปี จุฬาลงกรณ์มหาวิทยาลัย
สถานที่สำคัญใกล้เคียง > สนามกีฬา

สนามกีฬาจุฬาลงกรณ์มหาวิทยาลัย
สถานที่สำคัญใกล้เคียง > ธุรกิจ

ธนาคารไทยพาณิชย์ สาขาตลาดน้อย
สถานที่สำคัญใกล้เคียง > ตลาดและศูนย์การค้า

ตลาดน้อย
คลองถม
เยาวราช
ริเวอร์ซิตี
สถานที่สำคัญใกล้เคียง > องค์กรไม่แสวงหากำไร

มูลนิธิป่อเต็กตึ๊ง
สถานที่สำคัญใกล้เคียง > สถานที่ทางธรรมชาติ

คลองผดุงกรุงเกษม
แม่น้ำเจ้าพระยา
เกาะรัตนโกสินทร์
ดูเพิ่ม

รถรางกรุงเทพ
แหล่งข้อมูลอื่น

สถานีรถไฟกรุงเทพ (หัวลำโพง) ที่เฟซบุ๊ก
ประวัติสถานีรถไฟกรุงเทพ (หัวลำโพง) เก็บถาวร 2021-11-12 ที่ เวย์แบ็กแมชชีน ที่การรถไฟแห่งประเทศไทย
| ด ค กสถานีขนส่งหลักในกรุงเทพมหานครและปริมณฑล |
| --- | --- |
ทางบก:  สถานีขนส่งผู้โดยสารกรุงเทพ (จตุจักร) (หมอชิต 2)  สถานีขนส่งผู้โดยสารรังสิต  สถานีขนส่งผู้โดยสารกรุงเทพ (ถนนบรมราชชนนี) (สายใต้ใหม่ ตลิ่งชัน)  สถานีขนส่งผู้โดยสารกรุงเทพ (เอกมัย) 
ทางน้ำ:  ท่าเรือกรุงเทพ (คลองเตย) 
ระบบราง:  สถานีกลางกรุงเทพอภิวัฒน์ (บางซื่อ)  สถานีกรุงเทพ (หัวลำโพง)  สถานีธนบุรี  สถานีวงเวียนใหญ่ 
ทางอากาศ:  ท่าอากาศยานดอนเมือง  ท่าอากาศยานสุวรรณภูมิ 

สถานีขนส่งในอดีต:  สถานีขนส่งผู้โดยสารกรุงเทพ (ไฟฉาย) (สายใต้เก่า ไฟฉาย)  สถานีขนส่งผู้โดยสารกรุงเทพ (ปิ่นเกล้า) (สายใต้ ปิ่นเกล้า)  ด่านขนอนบางกอก  สถานีรถไฟธนบุรี (เดิม)  สนามบินสระปทุม  สนามม้านางเลิ้ง  สถานีรถไฟปากคลองสาน 
โครงการในอนาคต:  สถานีขนส่งผู้โดยสารกรุงเทพ (บางนา) (แบงค็อก มอลล์)  สถานีขนส่งผู้โดยสารกรุงเทพ (หมอชิต) 
ผู้ให้บริการ/ควบคุม:  บริษัท ขนส่ง จำกัด  บริษัท สิริโปรเจ็ค คอนสทรัคชั่น จำกัด  การท่าเรือแห่งประเทศไทย  การรถไฟแห่งประเทศไทย  บริษัท ท่าอากาศยานไทย จำกัด (มหาชน)  บริษัท ขนส่งน้ำมันทางท่อ จำกัด  บริษัท ท่อส่งปิโตรเลียมไทย จำกัด 
ส่วนราชการ:  กระทรวงคมนาคม  สำนักงานนโยบายและแผนการขนส่งและจราจร  กรมการขนส่งทางบก  กรมการขนส่งทางราง  กรมเจ้าท่า  กรมท่าอากาศยาน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  IdRef 
ป้ายรณรงค์คัดค้านการปิดสถานีของสหภาพฯ ที่สถานีนครลำปาง
ที-6 เท็กซัน 2

| ที-6 เท็กซัน 2 |
| --- | --- |

ข้อมูลทั่วไป
บทบาท: เครื่องบินฝึก
ชาติกำเนิด:  สหรัฐ
บริษัทผู้ผลิต: เท็กซ์ตรอนเอวิเอชัน
ผู้ใช้งานหลัก: กองทัพอากาศสหรัฐ กองทัพเรือสหรัฐ กองทัพอากาศแคนาดา
จำนวนที่ผลิต: มากกว่า 1,000 ลำ
ประวัติ
เริ่มใช้งาน: ค.ศ. 2001
เที่ยวบินแรก: 15 กรกฎาคม ค.ศ. 1998
บีชคราฟท์ ที-6 เท็กซัน 2 (Beechcraft T-6 Texan II) เป็นเครื่องบินเทอร์โบพร็อปแบบเครื่องยนต์เดี่ยว สร้างโดยบริษัทเท็กซ์ตรอนเอวิเอชันของสหรัฐ เป็นการพัฒนาต่อยอดจากเครื่องบิน Pilatus PC-9 ของประเทศสวิตเซอร์แลนด์ เพื่อส่งเข้าแข่งขันในโครงการจัดหาเครื่องบินฝึกของกองทัพอากาศสหรัฐในช่วงปี 1990
T-6A ถูกใช้งานโดยกองทัพอากาศสหรัฐในฐานะอากาศยานฝึกนักบินพื้นฐานและฝึกนายทหารระบบอำนวยการรบ ถูกใช้งานโดยกองทัพเรือสหรัฐและเหล่านาวิกโยธินสหรัฐในฐานะอากาศยานฝึกนักบินทหารเรือขั้นต้นและนายทหารการบินนาวีขั้นต้นและขั้นกลาง นอกจากนี้ ยังถูกใช้งานเป็นเครื่องบินฝึกพื้นฐานของกองทัพอากาศแคนาดา กองทัพอากาศกรีก และกองทัพอากาศอิสราเอล ขณะที่รุ่น T-6B ถูกใช้งานเป็นเครื่องบินฝึกของกองทัพอากาศเม็กซิโก กองทัพอากาศสหราชอาณาจักร กองทัพอากาศโมร็อกโก และกองทัพอากาศนิวซีแลนด์
นอกจากนี้ยังมีการพัฒนาขีดความสามารถเพื่อใช้งานเป็นเครื่องบินโจมตีเบา โดยรุ่นโจมตีเบาจะขึ้นต้นด้วยอักษร AT และใช้ชื่อเรียกว่า วูล์ฟเวอรีน ทั้งนี้กองทัพอากาศไทยมีการใช้งานเครื่องบินรุ่นนี้ในฐานะเครื่องบินฝึก (ใช้รหัสรุ่นว่า T-6TH) และเป็นประเทศแรกที่ใช้งานในฐานะเครื่องบินโจมตีเบา (ใช้รหัสรุ่นว่า AT-6TH)
คู่แข่งโดยตรงของ T-6 Texan II คือเครื่องบิน Embraer EMB 314 Super Tucano จากบริษัทเอ็มบราเออร์
รุ่นย่อย

Model 3000 ชื่อรุ่นเดิมที่ตั้งโดยบริษัท
T-6A Texan II รุ่นมาตรฐานสำหรับ ทอ.สหรัฐ, ทร.สหรัฐ และทอ.กรีก
T-6A NTA Texan II คือรุ่น T-6A ที่ติดอาวุธสำหรับ ทอ.กรีก สามารถบรรทุกกระเปาะจรวด กระเปาะปืน และถังเชื้อเพลิงภายนอก
T-6B Texan II รุ่นอัพเกรดจาก T-6A มีหน้าจอดิจิทัล, หนึ่งจอ HUD, หกจอ MFD และคันบังคับ HOTAS
AT-6B Wolverine คือรุ่น T-6B ที่ติดระบบอาวุธ เพื่อฝึกใช้อาวุธหรือโจมตีเบา มีหน้าตาเหมือน T-6B แต่ปรับปรุงระบบเดต้าลิงก์ ระบบเซนเซอร์ และเปลี่ยนลักษณะติดตั้งอาวุธ เพิ่มกำลังเครื่องยนต์เป็น 1,193 กิโลวัตต์ (จากปกติ 820 กิโลวัตต์)
T-6C Texan II รุ่นอัพเกรดจาก T-6B เน้นเพื่อการส่งออก
T-6D Texan II รุ่นต่อยอดจาก T-6B และ C สำหรับ ทบ.สหรัฐ
AT-6E Wolverine รุ่นโจมตีเบา ซื้อโดย ทอ.ไทย โดยใช้รหัสรุ่นว่า AT-6TH
CT-156 Harvard II อีกรุ่นของ T-6A เพื่อใช้ฝึกทหารอากาศชาติเนโท ในประเทศแคนาดา
ข้อมูลจำเพาะของรุ่น T-6A เท็กซัน 2 > คุณลักษณะทั่วไป

ลูกเรือ : สองคน
ความยาว : 10.16 ม.
ช่วงระหว่างปลายปีก : 10.19 ม.
ความสูง : 3.25 ม.
พื้นที่ปีก : 16.49 ตร.ม.
น้ำหนักลำเปล่า : 2,135 กก.
น้ำหนักมวลรวม : 2,858 กก.
ความจุถังเชื้อเพลิงภายใน : 677.5 ลิตร (149 แกลลอน)
เครื่องยนต์ : Pratt & Whitney Canada PT6A-68 ให้กำลัง 1,100 แรงม้า (820 กิโลวัตต์)
ตัวขับเคลื่อน : 4 ใบพัด เส้นผ่าศูนย์กลาง 2.46 เมตร
ข้อมูลจำเพาะของรุ่น T-6A เท็กซัน 2 > สมรรถนะ

ความเร็วทำการบิน : 510 กม./ชม.
ความเร็วสูงสุด : 586 กม./ชม.
พิสัยบิน : 1,700 กม.
เพดานบิน : 9,400 ม.
ขีดจำกัดแรงจี : +7.0 g / −3.5 g
ข้อมูลจำเพาะของรุ่น AT-6B วูล์ฟเวอรีน > คุณลักษณะทั่วไป

ลูกเรือ : สองคน
ความยาว : 10.16 ม. (เท่ารุ่นบินฝึก)
ช่วงระหว่างปลายปีก : 10.40 ม.
ความสูง : 3.25 ม. (เท่ารุ่นบินฝึก)
พื้นที่ปีก : 16.60 ตร.ม.
น้ำหนักลำเปล่า : 2,671 กก.
น้ำหนักสูงสุดเมื่อรวมสิ่งบรรทุก : 4,536  กก.
ความจุถังเชื้อเพลิงภายใน : 677.5 ลิตร (149 แกลลอน)
เครื่องยนต์ : Pratt & Whitney Canada PT6A-68D ให้กำลัง 1,600 แรงม้า (1,193 กิโลวัตต์)
ตัวขับเคลื่อน : 4 ใบพัด เส้นผ่าศูนย์กลาง 2.46 เมตร
ข้อมูลจำเพาะของรุ่น AT-6B วูล์ฟเวอรีน > สมรรถนะ

ความเร็วทำการบิน : 556 กม./ชม.
ความเร็วสูงสุด : 858 กม./ชม.
พิสัยบิน (เมื่อไม่ติดตั้งถังเชื้อเพลิงภายนอก) : 1,300 กม.
พิสัยบิน (เมื่อติดตั้งถังเชื้อเพลิงภายนอกสองถัง) : 2,240 กม.
เพดานบิน : 9,949 ม.
ประเทศผู้ใช้งาน

กองทัพอากาศอาร์เจนตินา
กองทัพอากาศแคนาดา
กองทัพอากาศโคลอมเบีย
กองทัพอากาศกรีซ
กองทัพอากาศอิรัก
กองทัพอากาศอิสราเอล
กองทัพอากาศเม็กซิโก
กองทัพอากาศโมร็อกโก
กองทัพอากาศนิวซีแลนด์
กองทัพอากาศไทย
กองทัพอากาศตูนีเซีย
กองทัพอากาศสหราชอาณาจักร
กองทัพอากาศสหรัฐ
กองทัพบกสหรัฐ
กองทัพเรือสหรัฐ
กองทัพอากาศประชาชนเวียดนาม